b'\n_START_ARTICLE_\nKapelica\n_START_PARAGRAPH_\nKapelica je majhen kr\xc5\xa1\xc4\x8danska bogoslu\xc5\xbena zgradba, ki po navadi stoji ob cesti. Pogosto so bile postavljene iz zaobljube v stiski oziroma nesre\xc4\x8di. Od znamenja se razlikuje po tem, da ima prostor, v katerega lahko \xc4\x8dlovek vstopi, kljub temu pa prostorske zmo\xc5\xbenosti zado\xc5\xa1\xc4\x8dajo le za nekaj ljudi. Sestavni del inventarja je oltar\xc4\x8dek, ki vsebuje kri\xc5\xbe, kip ali sliko. Zunaj so lahko tudi poslikane. Nekatere so odprte, druge so zaprte z \xc5\xbeeleznimi mre\xc5\xbeastimi vrati, redkeje pa so povsem zaprte. Vsaka kapelica je posve\xc4\x8dena nekemu svetniku, ob zgraditvi ali obnovitvi pa je vedno blagoslovljena. Ob posebnih prilo\xc5\xbenostih se ob kapelici odvije tudi sveta ma\xc5\xa1a.'